b'\n_START_ARTICLE_\nWaldemar Bergroth\n_START_PARAGRAPH_\nFredrik Waldemar Bergroth (14. toukokuuta 1852 Humppila \xe2\x80\x93 4. lokakuuta 1928 Turku) oli Suomalaisessa puolueessa ja sitten Kokoomuksessa toiminut poliitikko. H\xc3\xa4n istui kansanedustajana Turun l\xc3\xa4\xc3\xa4nin etel\xc3\xa4isest\xc3\xa4 vaalipiirist\xc3\xa4 vuosina 1917\xe2\x80\x931919 ja sitten 1922\xe2\x80\x931927. H\xc3\xa4n oli presidentin valitsijamiehen\xc3\xa4 vuonna 1925._NEWLINE_Bergroth oli varsinaiselta ammatiltaan pappi ja toimi muun muassa Vehmaan kirkkoherrana vuosina 1887\xe2\x80\x931928 sek\xc3\xa4 Vehmaan rovastikunnan l\xc3\xa4\xc3\xa4ninrovastina 1897\xe2\x80\x931928. H\xc3\xa4n istui my\xc3\xb6s kirkolliskokouksessa ja kuului Her\xc3\xa4tt\xc3\xa4j\xc3\xa4-lehden toimitukseen. H\xc3\xa4nen is\xc3\xa4ns\xc3\xa4 oli kirkkoherra Emil Ferdinand Bergroth ja h\xc3\xa4nen \xc3\xa4itins\xc3\xa4 Margaretha Carolina H\xc3\xa4llfors. H\xc3\xa4n meni vuonna 1879 naimisiin Anni Augusta Blomqvistin kanssa.'